b'\n_START_ARTICLE_\nVorone\xc5\xbei rinne\n_START_PARAGRAPH_\nVorone\xc5\xbei rinne (vene keeles \xd0\x92\xd0\xbe\xd1\x80\xd0\xbe\xd0\xbd\xd0\xb5\xd0\xb6\xd1\x81\xd0\xba\xd0\xb8\xd0\xb9 \xd1\x84\xd1\x80\xd0\xbe\xd0\xbd\xd1\x82) oli Teises maailmas\xc3\xb5jas Idarindel v\xc3\xb5idelnud N\xc3\xb5ukogude Liidu v\xc3\xa4e\xc3\xbcksus.\n_START_SECTION_\nAjalugu\n_START_PARAGRAPH_\nMoodustati 1942. aasta 7. juulil Vorone\xc5\xbei rajoonis v\xc3\xb5idelnud Brjanski rinde v\xc3\xa4gedest. Algselt kuulusid rinde koosseisu 40., 60., ja 6. armee, hiljem v\xc3\xb5itlesid rinde alluvuses veel 13., 21., 27., 38., 47., 52., 64., ja 69. armee, 4., 5., 6., ja 7. kaardiv\xc3\xa4e armee, 1. ja 3. tankiarmee ning 3. ja 5. kaardiv\xc3\xa4e tankiarmee. _NEWLINE_Rinne osales Vorone\xc5\xbei lahingutes ning alates 1942. aasta detsembrist operatsioonis Mal\xc3\xb5i Saturn, mille k\xc3\xa4igus l\xc3\xb6\xc3\xb6di puruks Ungari 2. armee. 1943. aasta jaanuarist m\xc3\xa4rtsini osales rinne operatsioonis Zvezda ning sellele j\xc3\xa4rgnenud Kolmandas Harkovi lahingus. Kurski lahingu ajal kaitses rinne Kurski kaare l\xc3\xb5unak\xc3\xbclge. 1943. aasta septembrist oktoobrini osalesid rinde v\xc3\xa4ed Dnepri lahingus ning \xc3\xbcletasid Dnepri j\xc3\xb5e Kiievist p\xc3\xb5hjas ja l\xc3\xb5unas. 1943. aasta 20. oktoobril nimetati rinne \xc3\xbcmber 1. Ukraina rindeks.'